b'\n_START_ARTICLE_\nLa Batllia (Sag\xc3\xa0s)\n_START_SECTION_\nHistoria\n_START_PARAGRAPH_\nLa Batllia pertanyia als dominis de l\'antiga baronia de la Portella, que pass\xc3\xa0 posteriorment als dominis dels barons de Pin\xc3\xb3s. Coneixem la genealogia dels senyors de Sag\xc3\xa0s, que residien en aquesta fortalesa, avui tan modificada. Del 1253, G. de Sag\xc3\xa0s; del 1258, Bernat de Sag\xc3\xa0s; i del 1278, Berenguer de Sag\xc3\xa0s, tots ells cavallers. L\'any 1291, Galceran de Pin\xc3\xb3s vengu\xc3\xa9 a Pere de Sag\xc3\xa0s, els r\xc3\xa8dits del castell de Pin\xc3\xb3s, anomenant-lo batlle durant tota la seva vida. El 1336, "Petrus de Sagas, filius Gi. de Sagas quondam" s\'emancip\xc3\xa0 de la tutoria de Berenguer de Sag\xc3\xa0s. L\'any 1381, la "perroquia e ballia de Sagars del noble En P. Galceran de Pin\xc3\xb3s" comptava amb 34 focs._NEWLINE_La masia de la Batllia t\xc3\xa9 els seus or\xc3\xadgens a la baixa edat mitjana, per\xc3\xb2 la grana ampliaci\xc3\xb3 de la casa es produ\xc3\xad al segle XVIII. La masia de la Batllia s\'esmenta ja l\'any 1553, en el Fogatge fet per Joan Vilanova alies Casasalvana.'